గీతా మెహతా

గీతామెహతా (1943 - 2023 సెప్టెంబరు 16) భారతీయ రచయిత్రి. ఆమె న్యూఢిల్లీలో సుప్రసిద్ధమైన ఒడియా కుటుంబంలో జన్మించింది. ఆమె భారత స్వాతంత్ర్య సమరయోధుడు, ఒరిస్సా పూర్వ ముఖ్యమంత్రి అయిన బిజు పట్నాయక్ కుమార్తె. ఆమె సోదరుడు నవీన్ పట్నాయక్ 2000 సంవత్సరం నుండి ఒరిస్సా ముఖ్యమంత్రిగా ఉన్నారు. ఆమె యునైటెడ్ కింగ్ డం లోని కేంబ్రిడ్జ్ విశ్వవిద్యాలయంలో విద్యనభ్యసించారు.

ఆమె యు.కె, యురోపియన్, యు.ఎస్ నెట్‌వర్క్ లో 14 టెలివిజన్ డాక్యుమెంటరీలకు నిర్మాత/దర్శకత్వం వహించారు. 1970-71 మధ్య కాలంలో ఆమె యు.ఎస్. టెలివిజన్ నెట్‌వర్క్ అయిన ఎన్.బి.సికు టెలివిజన్ వార్ కరెస్పాండెంట్ గా వ్యవహరించారు. 

ఆమె సోనీ మెహతా ను వివాహమాడారు. ఆయన ఆల్ప్రెడ్ ఎ.నోఫ్ పబ్లిషింగ్ హౌస్ కు అధిపతిగా ఉండేవారు. ఆమె ఆ సంఅథలో పనిచేస్తూ ఒక రచయితగా ఎదిగారు. ఆమె రాసిన పుస్తకాలు 21 భాషలలో అనువాదమయ్యాయి. అవి ఐరోపా, యు.ఎస్, భారతదేశంలో అత్యధికంగా అమ్ముడయ్యాయి. ఆమె రాసిన రచనలలో  ఫిక్షన్ , నాన్ ఫిక్షన్  రచనలు భారతదేశంపై  కేంద్రీకరించబడి ఉండేవి. భారతదేశ  సంస్కృతి, చరిత్ర పై  రచనలు  చేసారు. 

ఆమె తన  సమయాన్ని  న్యూయార్క్ సిటీ,  లండన్,  న్యూఢిల్లీలలో గడిపారు.

 మరణం 
గీతా మెహతా తన 80వ ఏట 2023 సెప్టెంబరు 16న న్యూఢిల్లీలోని తన ఇంట్లో మరణించింది.

 రచనలు 
 Karma Cola. Simon and Schuster. 1979.
 Raj (1989)
 A River Sutra (1993)
 Snakes and Ladders: Glimpses of Modern India, London, Secker and Warburg, 1997. ISBN 0-436-20417-7Smith, Wendy, 'Gita Mehta: Making India Accessible'
 Eternal Ganesha

 ఇతర లింకులు 
 Wayback Machine  (archived October 27, 2009)  
Bio-bibliographical Information


 మూలాలు 

Category:Articles with Wayback Machine links
వర్గం:1943 జననాలు
వర్గం:2023 మరణాలు